RESOLUCIÓN do 15 de novembro de 2013, da Secretaría Xeral de Medio Rural e Montes, pola que se dá publicidade á concesión das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, ao abeiro da Orde da Consellería do Medio Rural e do Mar do 11 de xuño de 2013, para a convocatoria do ano 2013.
Consellería do Medio Rural e do Mar — III. Outras disposicións — 21/11/2013

Mediante a Orde do 11 de xuño de 2013 (DOG nº 116, do 19 de xuño), a Consellería do Medio Rural e do Mar estableceu as bases reguladoras das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, convocounas para o ano 2013.
O artigo 8.4º da Orde do 11 de xuño dispón que todas as resolucións serán notificadas de acordo co establecido no artigo 59.6º b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido en dito artigo, a notificación realizarase mediante a publicación no Diario Oficial de Galicia.
Por outra banda, mediante a Orde da Consellería do Medio Rural e do Mar do 30 de abril de 2012 delegouse no secretario xeral de Medio Rural e Montes da dita consellería a potestade para resolver os procedementos de concesión de axudas e subvencións que se tramiten no ámbito das súas competencias.
De acordo co anterior, con data do 15 de novembro de 2013 o secretario xeral de Medio Rural e Montes da Consellería do Medio Rural e do Mar asinou a resolución de concesión das axudas aprobadas para a convocatoria 2013 ao abeiro da mencionada Orde do 11 de xuño de 2013.
Así mesmo, a disposión derradeira primeira da Orde do 11 de xuño de 2013 faculta a Secretaría Xeral de Medio Rural e Montes para ditar as resolucións que sexán necesarias para a súa aplicación.
Por todo o anterior, resolvo dar publicidade á resolución desta Secretaría Xeral de Medio Rural e Montes da Consellería do Medio Rural e do Mar do 15 de novembro de 2013 pola que se conceden as axudas aos produtores que participen nos programas de produción e mellora dos produtos agroalimentarios galegos con calidade diferenciada para a convocatoria 2013, que se transcribe a continuación:
«Resolución de concesión das axudas aos produtores que participen nos programas de produción e mellora dos produtos agroalimentarios galegos con calidade diferenciada para a convocatoria 2013.
Base legal:
Orde da Consellería do Medio Rural e do Mar do 11 de xuño de 2013 pola que se establecen as bases reguladoras das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan estas axudas para o ano 2013 (DOG nº 116 do 19 de xuño).
Resolución:
Logo do informe da Subdirección Xeral de Industrias e Calidade Agroalimentaria e de acordo coa proposta de resolución da Secretaría Xeral de Medio Rural e Montes da Consellería do Medio Rural e do Mar,
1. Aprobar as axudas económicas a favor dos solicitantes que se relacionan no anexo I, Solicitudes aprobadas, desta resolución ordenados alfabeticamente e agrupados por programa de calidade diferenciada en que participa.
Estas axudas outórganse de acordo cos artigos 4, 5 e 20.2 da Orde do 11 de xuño, en réxime de concorrencia polo sistema de rateo, acadando o 100 % dos gastos subvencionables realizados e imputados a campaña anual que comprende o período que vai do 1 de xuño de 2012 ata o 31 de maio de 2013, nas solicitudes dos agricultores e gandeiros que participan no programa de calidade diferenciada da produción ecolóxica de Galicia regulada polo Regulamento (CE) nº 834/2007 do Consello, do 28 de xuño de 2007, sobre produción e etiquetaxe dos produtos ecolóxicos, e o 95,83 % nas restantes solicitudes, sen superar os 3.000 euros anuais por explotación.
As subvencións concedidas faranse efectivas con cargo á aplicación 12.20.713D.770.1, cunha dotación de 899.927,79 €.
Esta aprobación comporta unha asignación do crédito establecido por un importe de 899.927,75 € (oitocento noventa e nove mil novencentos vinte e sete mil euros con setente e cinco céntimos).
As presentes axudas, cuxa finalidade é fomentar a participación dos produtores nos programas de produción e mellora dos produtos agroalimentarios galegos con calidade diferenciada, concédense en virtude do eixe 1, medida 132, apoio aos agricultores que participan en programas relativos á calidade os alimentos, do Programa de desenvolvemento rural para Galicia 2007-2013, cofinanciado con fondos Feader.
O pagamento desta subvención quedará condicionado a que, sen superar a data límite do 25.11.2013, os beneficiarios indicados no anexo I desta resolución, efectúen o pagamento da cota de control e/ou inscrición e/ou participación no programa de calidade diferenciada correspondente.
As entidades colaboradoras recollidas no artigo 6 da Orde do 11 de xuño de 2013 que presentasen solicitude colectiva terán ata o día 29.11.2013 (inclusive) para presentar a seguinte documentación xustificativa:
• Solicitude de pagamento (anexo III-A, Solicitude de pagamento da axuda para produtores inscritos en consellos reguladores que teñan formalizado convenio de colaboración).
• Relación numerada de beneficiarios inscritos no programa de calidade que solicitan pagamento da axuda (anexo III-B).
• Xustificantes dos gastos efectuados por cada produtor: facturas orixinais e copias ou documento de valor probatorio equivalente, cunha relación numerada delas, así como a documentación que acredite o seu pagamento. Sen prexuízo do disposto anteriormente, as entidades colaboradoras presentarán certificación de que o gasto está realizado e pagado, e que figuran no seu poder os xustificantes dos gastos de cada produtor.
• Certificado que corresponda ao ano corrente, emitido polo organismo que realiza os controis (consello regulador, Ingacal ou organismo independente de certificación), en que se acredite que todas as explotacións obxecto da solicitude están inscritas no correspondente programa de calidade polo que se solicita a subvención e están sometidas aos controis pertinentes.
No caso de solicitudes individuais cada produtor terá ata o día 29.11.2013 (inclusive) para presentar a seguinte documentación xustificativa:
• Solicitude de pagamento (anexo IV, Solicitude de pagamento para produtores non inscritos en consellos reguladores e produtores inscritos en consellos reguladores que non teñan formalizado convenio de colaboración).
• Xustificantes dos gastos efectuados: facturas orixinais e copias ou documento de valor probatorio equivalente, cunha relación numerada delas, así como a documentación que acredite o seu pagamento.
• Certificado que corresponda ao ano corrente, emitido polo organismo que realiza os controis (consello regulador, Ingacal ou organismo independente de certificación), en que se acredite que a explotación obxecto da solicitude está inscrita no correspondente programa de calidade polo que se solicita a subvención e está sometida aos controis pertinentes.
2. Denegar as axudas económicas aos solicitantes que se relacionan no anexo II, Solicitudes denegadas, desta resolución ordenados alfabeticamente e agrupados por programa de calidade diferenciada en que participa.
Contra esta resolución, que esgota a vía administrativa, poderá a persoa interesada interpoñer recurso potestativo de reposición ante a conselleira do Medio Rural e do Mar no prazo dun mes contado a partir do día seguinte ao da publicación desta resolución no Diario Oficial de Galicia, ao abeiro dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante o órgano xurisdicional competente no prazo de dous meses desde a mesma data, de acordo co previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de novembro de 2013
Listaxe de beneficiarios que participan no programa de calidade diferenciada desenvolto polo Consello Regulador da Agricultura Ecolóxica de Galicia.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Castaña de Galicia.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Faba de Lourenzá.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Grelos de Galicia.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Mel de Galicia.
Listaxe de beneficiarios que participan no programa de calidade diferenciada desenvolto polo Consello Regulador da D.O. Monterrei.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Pemento do Couto.
Listaxe de beneficiarios que participan no programa de calidade diferenciada desenvolto polo Consello Regulador da D.O.P. Pemento de Herbón.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Pataca de Galicia.
Listaxe de beneficiarios que participan no programa de calidade diferenciada desenvolto polo Consello Regulador da D.O. Rías Baixas.
Listaxe de beneficiarios que participan no programa de calidade diferenciada desenvolto polo Consello Regulador da D.O. Ribeira Sacra.
Listaxe de beneficiarios que participan no programa de calidade diferenciada desenvolto polo Consello Regulador da I.X.P. Ternera Gallega.
Listaxe de beneficiarios que participan no programa de calidade diferenciada desenvolto polo Consello Regulador da D.O. Valdeorras.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da Agricultura Ecolóxica de Galicia.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da I.X.P. Castaña de Galicia.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da I.X.P. Mel de Galicia.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da D.O. Monterrei.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da I.X.P. Pemento do Couto.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da D.O.P. Pemento de Herbón.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da D.O. Rías Baixas.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da D.O. Ribeira Sacra.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da I.X.P. Ternera Gallega.
Listaxe de solicitudes denegadas de produtores que participan no programa de calidade diferenciada desenvolto polo Consello Regulador da D.O. Valdeorras.